Document ID: 32005D0450

32005D0450
L 158/24
JURNALUL OFÍCIAL AL UNIUNII EUROPENE
DECIZIA COMISIEI
din 20 iunie 2005
de modificare a Deciziei 92/452/CEE privind echipele de recoltare de embrioni în Noua Zeelandă și în Statele Unite ale Americii
[notificată cu numărul C(2005) 1812]
(Text cu relevanță pentru SEE)
(2005/450/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (1), în special articolul 8 alineatul (1),
întrucât:
(1)
Decizia 92/452/CEE a Comisiei din 30 iulie 1992 privind stabilirea listei echipelor de recoltare de embrioni și a echipelor de producere de embrioni autorizate, în țările terțe, pentru exportul de embrioni de animale din specia bovină spre Comunitate (2) prevede că statele membre nu pot importa embrioni din țările terțe decât în cazul în care acești embrioni au fost recoltați, prelucrați și depozitați de către echipele de recoltare de embrioni care figurează pe lista anexată la prezenta decizie.
(2)
Noua Zeelandă a solicitat să se aducă modificări la listă cu privire la datele referitoare la această țară, în special eliminarea a șapte centre și modificarea adreselor a trei centre. În afară de acestea, Noua Zeelandă a modificat literele din numărul de autorizație al centrelor.
(3)
Statele Unite ale Americii au solicitat să se aducă modificări la listă cu privire la datele referitoare la această țară, în special adăugarea unui centru și modificarea adreselor a trei centre.
(4)
Noua Zeelandă și Statele Unite ale Americii au oferit garanții privind respectarea normelor corespunzătoare prevăzute de Directiva 89/556/CEE, iar echipele respective de recoltare a embrionilor au fost autorizate oficial pentru exporturile către Comunitate de serviciile sanitar-veterinare competente din țările în cauză.
(5)
Prin urmare, Decizia 92/452/CEE ar trebui modificată în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 92/452/CEE se modifică în conformitate cu anexa la prezenta decizie.
Articolul 2
Prezenta decizie se aplică de la 24 iunie 2005.
Articolul 3
Prezenta decizie se adresează statelor membre.
Adoptată la Bruxelles, 20 iunie 2005.

Labels: 0
3
18
6